  Майя Бывальцева Азьмуртлэн грантъёсызъя фондлэн 20210-тӥ ар понна кыкетӥ вожвылъяськоназ 16 ӧръёс пӧлысь 12-аз Удмуртиысь 230 ӵектосъёсты лэзизы. Элькунмы понна со рекорд луэ. Со сярысь улосвыл тӧролэн но кивалтэтлэн пресс-службазы. Тужгес трос ӵектосъёс калыклэсь тазалыксэ утёнэз но таза улонэз вӧлмытонэн герӟаськемын 43, лулчеберет но искусство – 39, тодос, дышетон но югдытон – 35. Туэ нырысьсэ «Развитие общественной дипломатии и поддержка соотечественников» ӧръя ӵектос сётӥзы. Вожвылъяськонэ вить каръёсысь но 22 ёросъёсысь ӵектосъёсты ыстӥзы. Тужгес тросэз Ижкарысь, Сарапулысь, Воткаысь, Глазкарысь, Можгаысь, Алнаш но Ува ёросъёсысь. 92 процентэз пыриськисьёс 3 миллион манетозь юрттэт куро. Фондлэн кыкетӥ вожвылъяськоназ вормисьёсты инвожое ялозы. Ӵектосъёсты улонэ пыӵатыны 1-тӥ пӧсьтолэзьысен кутскозы Тодэ вайытом, 2021-тӥ ар понна нырысетӥ конкурсэ Удмуртиысь 24 каръёсысь но ёросъёсысь 175 ӵектосъёс ыстӥзы вал. Вормисе 19 муниципал кылдытэтъёсысь 52 куриськонъёс потӥзы, соос оглом 56 миллион манет котыр утӥзы.  Тегъёс: Мерлык Ижкар Удмуртия вожвылъяськон Азьмуртлэнгрантъёсъяфондэз грантъёс  